До Кмета

на Община Силистра

д-р Юлиян Найденов

**ПЛАН- ПРЕДЛОЖЕНИЕ**

за дейността на народно читалище“Чудомир-2012“ през 2024 година

село Поп Кралево,община Силистра

**Въведение:**

Основните цели и задачи на Народно читалище“Чудомир-2012“ село Поп Кралево са ориентирани към развитието и обогатяването на културния живот в населеното място.Изготвянето на Плана за развитие на читалищната дейност за 2024 година обобщава най важните моменти върху което читалищното настоятелство е залегнало, укрепването

модернизирането и развитието му в желано място за местното население.

Читалището е да работи за запазване на обичайте и традициите на българския народ и да утвърждава националното ни самосъзнание.

**Цели:**

* Утвърждаване на читалището като място за информация и общуване
* Запазване на родовата памет и съхранение на традициите с цел предаване на нематериалното културно наследство на следващото поколение
* Разнообразяване културния и социален живот в населеното място
* Опазване обичаите в населеното място
* Идеи и реализиране на мотивацията на младото поколение за участие в мероприятията му
* Продължаване на традицията да се организират местни празници характерни за нашето село,възстановяване на забравени автентични обичай
* Обогатяване на традиционни читалищни дейности и търсени на нови съвременни форми за развитие

**Любителско художествено творчество**

Читалището е най естествения мост между миналото и настоящето и ролята при укрепването на традициите и културата на местните жители е незаменима.Художествено-творческата дейност на читалището цели запазването на традиционните ценности на българския народ,съхранение на обреди и обичай,както и създаването на нови традиции породени от нуждите на населеното място.Чрез тази дейност читалището ще работи за привличане на нови членове и млади хора към читалищните инициативи и самодейна дейност и за осмисляна свободното време на децата през лятото.С изявите на читалището ще се работи и за развитие и обогатяване на културния живот в населеното място.

**План-предложения за дейността на читалището**

|  |  |  |
| --- | --- | --- |
| № | МЕРОПРИЯТИЕ | СРОК |
| 1 | Обредно поливане  Отиване рано сутринта в дома на най възрастната жена в селото –запазване на обичая обредно поливане –израз на уважение към жената помагала на родилките в миналото  Вечерта общоселско веселие по случай Бабин ден | 21.01 |
| 2 | Трифон Зарезан  Спазване на ритуала зарязване на лозята  Конкурс за най добро приготвено домашно вино  Избиране „цар на лозарите“-2024 | 14.02 |
| 3 | Седмица на мартеницата –изработване на мартеници от членовете на читалището | 20.02 |
| 4 | „Баба Марта в Поп Кралево“  Закичване с мартеница всеки дом в населеното място | 01.03 |
| 5 | Ден на самодееца  Концерт от фолклорната група към читалището | 01.03 |
| 6. | Изработване на поздравителни картички на всяка жена от населеното място от членове на читалището.Посещение на трудно подвижните жени в селото и поздравени лично от читалищното настоятелство по случай деня на жената  Общоселско веселие па случай –Деня на жената | 08.03 |
| 7 | Вечер на Димитър Чорбаджийски-Чудомир  Ден посветен на неговото творчество като писател и художник | 25.03 |
| 8 | Първа пролет  Пролетно почистване на населеното място от членовете на читалището  „За по чиста околна среда в която живеем“ | 21.03 |
| 9 | Международен ден на здравето  Беседа за здравословното хранене и приготвяне на здравословна храна | 07.04 |
| 10 | „Тук сме родени и тук ще останем“  Ден посветен на възрастен жител от селото  връщане в миналото,живота днес и бъдещето през неговите очи | 20.04 |
| 11 | Великденски празници  „Да нашарим яйцата заедно“  Изложба на най оригинално яйце  Концерт от фолклорната група на читалището |  |
| 12 | „Живите съкровищници на родния край-послание към бъдещето“  Среща с хора допринесли за социалния и културен живот в селото | 06.05 |
| 13 | „Да опознаем българското село“  Мероприятие с деца от клуб по ориентиране | 22.06 |
| 14. | Храмов празник“Св.Иван Рилски“  Литургия по случай храмовия празник и общоселско празненство | 01.07 |
| 15 | „Да запазим българското“- празник на читалището  Събор с участието на групи и състави от региона | 08.09 |
| 16 | „Автентичен фолклор-научи ме бабо“  Седянка с изложба от ръкоделия | 22.09 |
| 17. | Ден на будителя  Програма от самодейците на читалището по случаи празникът | 01.11 |
| 18 | Ден на християнското семейство  Среща с дарителите на читалището –хората с големи сърца | 21.11 |
| 19 | Коледни и новогодишни общоселски празненства | 20.12  29.12 |
|  |  |  |

План-предложенията за дейността на читалище „Чудомир-2012“ през 2024 година са приети на заседание на читалищното настоятелство на 02.11.2023 година.

Председател:

/Ангелина Атанасова/

АКТУАЛЕН СПИСЪК

Читалищно настоятелство

1.Ангелина Атанасова Радева-председател

2.Иван Минков Иванов- секретар

3.Стоян Тодоров Енев- член

Проверителна комисия

1.Магда Савева Митева-председател

2.Славена Тодорова Стоянова-член

3.Кудинка Иванова Тодорова-член